CELEX: 32014R0827
Language: lt
Date: 2014-07-23 00:00:00
Title: 2014 m. liepos 23 d. Tarybos reglamentas (ES) Nr. 827/2014, kuriuo dėl euro įvedimo Lietuvoje iš dalies keičiamas Reglamentas (EB) Nr. 974/98

31.7.2014   
            
            
               LT
            
            
               Europos Sąjungos oficialusis leidinys
            
            
               L 228/3
            
         TARYBOS REGLAMENTAS (ES) Nr. 827/2014
   2014 m. liepos 23 d.
   kuriuo dėl euro įvedimo Lietuvoje iš dalies keičiamas Reglamentas (EB) Nr. 974/98
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 140 straipsnio 3 dalį,
   atsižvelgdama į Europos Komisijos pasiūlymą,
   atsižvelgdama į Europos Centrinio Banko nuomonę,
   kadangi:
   
               (1)
            
            
               Tarybos reglamente (EB) Nr. 974/98 (1) numatyta, kad valstybių narių, įvykdžiusių būtinas euro įvedimo sąlygas, valiutas pakeis euro Bendrijai pradėjus trečią Ekonominės ir pinigų sąjungos etapą;
            
         
               (2)
            
            
               pagal 2003 m. Stojimo akto 4 straipsnį Lietuva yra valstybė narė, kuriai taikoma išimtis, kaip apibrėžta Sutarties dėl Europos Sąjungos veikimo (toliau – Sutartis) 139 straipsnio 1 dalyje;
            
         
               (3)
            
            
               pagal 2014 m. 2014 m. liepos 23 d. Tarybos sprendimą 2014/509/ES dėl euro įvedimo Lietuvoje 2015 m. sausio 1 d. (2) Lietuva atitinka būtinas euro įvedimo sąlygas ir Lietuvai taikoma išimtis nuo 2015 m. sausio 1 d. turi būti panaikinta;
            
         
               (4)
            
            
               norint įvesti eurą Lietuvoje, Reglamento (EB) Nr. 974/98 nuostatas dėl euro įvedimo būtina pradėti taikyti Lietuvai;
            
         
               (5)
            
            
               Lietuvos nacionaliniame euro įvedimo plane nurodyta, kad euro, kaip Lietuvos valiutos, įvedimo dieną eurų banknotai ir monetos joje turėtų tapti teisėta mokėjimo priemone. Todėl euro įvedimo data ir grynųjų pinigų pakeitimo data turėtų būti 2015 m. sausio 1 d. Laipsniško perėjimo prie euro laikotarpis neturėtų būti taikomas;
            
         
               (6)
            
            
               todėl Reglamentas (EB) Nr. 974/98 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 974/98 priedas iš dalies keičiamas lentelėje tarp įrašų, skirtų Latvijai ir Liuksemburgui, įrašant šią eilutę:
   
      
                  „Lietuva
               
               
                  2015 m. sausio 1 d.
               
               
                  2015 m. sausio 1 d.
               
               
                  netaikoma“
               
            
   2 straipsnis
   Šis reglamentas įsigalioja 2015 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 23 d.
      
         
            Tarybos vardu
         
         
            Pirmininkas
         
         S. GOZI
      
   
   
      (1)  1998 m. gegužės 3 d. Tarybos reglamentas (EB) Nr. 974/98 dėl euro įvedimo (OL L 139, 1998 5 11, p. 1).
   
      (2)  Žr. šio Oficialiojo leidinio p. 29.